
Opsomming: 


Hierdie dokument beskryf Kontant Bestuur en Beleggings wat van 
toepassing is op Matzikama Munisipaliteit gedetailleerd. 


KONTANT BESTUURS- EN BELEGGINGSBELEID VIR DIE 
MATZIKAMA MUNISIPALITEIT 


INLEIDING 

ln terme van Artikel 13(2) van die Munisipale Finansiële Bestuurswet, 2003 (Wet No. 56 van 
2003) (Die Wet), moet die munisipaliteit ‘n toepaslike en effektiewe kontant bestuurs-en 
beleggingsbeleid implementeer. 

Die Minister van Finansies het, in Staatskoerant 26945 van 29 Oktober 2004, versoek dat alle 
Munisipaliteite voorberei op onmiddelike implementering van voorgestelde nuwe regulasies. 


1. RAAMWERK VAN DIE BELEID 

Ten einde deeglike en volhoubare bestuur van die kontant hulpbronne van die munisipaliteit te 
verseker, spreek hierdie beleid alle beginsels en prosesse ingesluit in kontant bestuur en 
beleggings aan, en sluit in: 

• Die doelwitte van die beleid; 

• Standaard van sorg; 

• Delegasie van bevoegdheid; 

• Bestuur en interne kontrole prosedures; 

• Kontantvloei begroting; 

• Bestuur van Bedryfskapitaal; 

• Kwitering en banking van kontant; 

• Betalings; 

• Kort- en langtermyn skuld en skuld herstrukturering; 

• Beleggings etiek, beginsels en praktyke; 

• Verslagdoening en monitor van vereistes; 

• Prestasie standaarde en meting; en 

• Hersiening van die beleid. 


2. DOELWITTE VAN DIE BELEID 

Die doelwitte van die beleid is om optimale prestasie met die laagste moontlike risiko te 
verseker, deur kontant hulpbronne van die munisipaliteit te bestuur en te belê en om 
deursigtigheid, rekenpligtigheid en toepaslike lyne van verantwoordelikheid in die proses te 
verseker. 

3. STANDAARD VAN SORG 


Elke amptenaar in die kontant bestuur en beleggings proses moet dit so doen met soveel 
oordeel en sorg, onder heersende omstandighede, soos ‘n persoon van verstandigheid, 
diskressie en intelligensie sou uitoefen in die bestuur van haar of sy eie aangeleenthede en met 
sy of haar primêre doel met die waarskynlike veiligheid van sy of haar eie kapitaal, in die 
tweede geval van sy of haar likiditeits behoeftes en laastens die waarskynlike inkomste daaruit 
verkry. 

Spekulasie mag nie onderneem word in enige van die prosesse nie. 


4. DELEGASIE VAN BEVOEGDHEID 

Die bestuur van al die kontant hulpbronne van die munisipaliteit is die verantwoordelikheid van 
die Munisipale Bestuurder wie, vir die behoorlike aanwending van die beleid, ‘n toepaslike 
stelsel van delegasies moet ontwikkel wat beide administratiewe en operasionele effektiwiteit 
sal verseker en van geskikte kontroles en balansering in die bestuur van die kontant hulpbronne 
sal voorsien. 

Die Hoof Finansiële Beampte, soos skriftelik aangewys deur die Munisipale Bestuurder, moet 
die Munisipale Bestuurder adviseer oor die uitoefening van magte en pligte met betrekking tot 
die beleid en moet die Munisipale Bestuurder in die administrasie van die kontant hulpbronne, 
die bankrekeninge en die beleggings rekeninge bystaan. Die Hoof Finansiële Beampte mag nie 
die plig om die Munisipale Bestuurder in die administrasie van die munisipaliteit se bank- en 
beleggings rekeninge by te staan, delegeer nie. 

Die delegasie om geld uit die munisipaliteit se bank- of beleggingsrekeninge te onttrek mag 
slegs gegee word aan die Hoof Finansiële Beampte of enige ander senior finansiële amptenaar 
soos bepaal, in skrif, deur die Munisipale Bestuurder en waarvan ‘n afskrif, geteken deur die 
Munisipale Bestuurder, gehou moet word met die amptelike stel delegasies van die 
munisipaliteit. 

Die Munisipale Bestuurder mag nie enige magte of pligte in die administrasie van die 
munisipaliteit se kontant hulpbronne aan enige politieke struktuur of raadslid delegeer nie en 
geen raadslid word toegelaat om in te meng of poog om in te meng in die bestuur van die 
munisipaliteit se kontant hulpbronne nie. 

Enige delegasie deur die Munisipale Bestuurder in terme van hierdie beleid: 

• Moet in skrif wees 

• Is onderhewig aan enige beperkinge en voorwaardes soos die Munisipale Bestuurder 
mag voorskryf 

• Mag of aan ‘n spesifieke individu of aan die houer van ‘n spesifieke pos in die 
munisipaliteit wees en mag nie aan ‘n komitee van amptenare wees nie. 

• Mag nie die Munisipale Bestuurder ontneem van die verantwoordelikheid met 
betrekking tot die uitoefening van die gedelegeerde magte of die prestasie van die 
gedelegeerde plig nie. 

Die Munisipale Bestuurder mag enige besluit wat geneem is as gevolg van ‘n delegasie of sub- 
delegasie in terme van hierdie beleid bevestig, wysig of herroep, maar geen so ‘n wysiging of 
herroeping van ‘n besluit mag afbreek doen aan enige regte wat sou voortspruit as gevolg van 
die besluit nie. 

Vir die aanwending van hierdie beleid sal enige verwysing na “Munisipale Bestuurder” ook 
beteken “enige ander persoon wat waarneem onder ‘n gedelegeerde mag of ’n funksie uitoefen 
soos gedelegeer deur die Munisipale Bestuurder” in terme van paragraaf 5. 


5. BESTUUR EN INTERNE KONTROLE PROSEDURES 

Die Munisipale Bestuurder, bygestaan deur die Hoof Finansiële Beampte, moet alle redelike 
stappe neem om te verseker: 

• Dat die munisipaliteit ’n bestuurs-, rekeningkundige- en inligtingstelsel het en onderhou 
wat van alle bank- en beleggingsrekeninge, kwitering-, onttrekkings-, kontantbestuurs- 
en beleggingstransaksies rekenskap gee. 

• Dat, in die geval van beleggings, sulke beleggings waardeer word in ooreenstemming 
met algemene aanvaarde rekeningkundige praktyk 

• Dat, in die geval van beleggings, inkomste verskuldig op ‘n maandelikse basis bereken 
word 

• Dat die munisipaliteit ‘n stelsel van interne kontrole oor die bank en beleggings 
rekeninge, kwitering, onttrekkings, kontant bestuur en beleggings transaksies in plek 
het en handhaaf. 

Die Interne Oudit afdeling moet die Munisipale Bestuurder adviseer asook evalueer en verslag 
doen oor nakoming van die bogenoemde, op ten minste ‘n jaarlikse basis. 


6. KONTANT BESTUUR 

Administrasie van bankrekeninqe 

Die Munisipale Bestuurder is verantwoordelik vir die administrasie van die munisipaliteit se 
bankrekeninge, ingesluit die opening van die bankrekeninge, die aanwysing van die primêre 
bankrekening en alle bank- en onttrekkingsprosedures. Die bank rekening mag slegs beheer 
word in ooreenstemming met enige oudit voorskrifte asook enige wetlike vereistes soos 
voorgeskryf in die Wet op Plaaslike Regering: Munisipale Finansiële Bestuur, 2003 en in die 
besonder Hoofstuk 3 van die Wet asook Artikel 64 van die Wet. 

Die Munisipale Bestuurder mag die pligte, gekoppel aan die administrasie van die 
bankrekeninge, soos per paragraaf 5 van hierdie beleid delegeer. 

Bestuur van Kwiterinq 


Die Munisipale Bestuurder is verantwoordelik vir die administrasie van alle kwitering prosedures 
en moet alle redelike stappe neem om te verseker dat kwitering bestuur word in 

ooreenstemming met enige oudit voorskrifte asook enige wetlike vereistes soos voorgeskryf in 
die Wet op Plaaslike Regering: Munisipale Finansiële Bestuur, 2003 en in besonder Artikel 64 
van die Wet. 

Die Munisipale Bestuurder mag die pligte, gekoppel aan kwitering, soos per paragraaf 5 van 
hierdie beleid delegeer. 

Bestuur van Uitqawes 

Die Munisipale Bestuurder is verantwoordelik vir die administrasie van alle uitgawe prosedures 
en moet alle redelike stappe neem om te verseker dat uitgawes beheer word in 

ooreenstemming met enige oudit voorskrifte asook enige wetlike vereistes ingesluit soos 
voorgeskryf in die Wet op Plaaslike Regering: Munisipale Finansiële Bestuur, 2003 en in 
besonder Artikel 65 van die Wet. 

Die Munisipale Bestuurder mag die pligte, gekoppel aan uitgawes, soos per paragraaf 5 van 
hierdie beleid delegeer. 

Onttrekkinqs 

Die Munisipale Bestuurder is verantwoordelik vir die administrasie van alle onttrekkings 
prosedures en moet alle redelike stappe neem om te verseker dat onttrekkings beheer word in 
ooreenstemming met enige oudit voorskrifte asook enige wetlike vereistes ingesluit soos 
voorgeskryf in die Wet op Plaaslike Regering: Munisipale Finansiële Bestuur, 2003 en in 
besonder Artikel 11 van die Wet. 

Die Munisipale Bestuurder mag die pligte, gekoppel aan onttrekkings, soos per paragraaf 5 van 
hierdie beleid delegeer. 

Bestuur van skuld 


Ten einde voldoende kontantvloei te verseker, mag die munisipaliteit kort of langtermyn skuld 
aangaan, op voorwaarde dat die Raad alle skuld ooreenkomste goedkeur, die Burgemeester 
die besluit ten opsigte van die goedkeuring van die skuld ooreenkoms onderteken en die 
Munisipale Bestuurder die skuld ooreenkomste onderteken het. 

Die munisipaliteit word, in terme van Artikel 46(5) van die Wet op Plaaslike Regering: 
Munisipale Finansiële Bestuur, 2003, toegelaat om lantermyn skuld te herfinansier met die doel 
om te spaar op koste van skuld. Die Munisipale Bestuurder moet, vir hierdie doel, ten minste 
jaarliks en as deel van die begrotingsproses evalueer en verslag doen aan die Raad oor die 
koste van bestaande skuld en of die herfinansiering van sodanige skuld tot voordeel vir die 
munisipaliteit sal wees. As deel van die evaluasie moet die Munisipale Bestuurder die tipes 
terugbetalings bepaal en of eenmalige betalings aan die einde van die skuld periode en die 
redelike bepaalde netto koste daarvan nie meer voordelig vir die Raad sal wees nie indien die 
terugbetalings belê word in delgingsfondse en die redelike voorgenome opbrengs op die 
beleggings in berekening gebring word. 

Die Munisipale Bestuurder is verantwoordelik vir die administrasie van alle skuld prosedures en 
moet alle redelike stappe neem om te verseker dat skuld beheer word in ooreenstemming met 
enige oudit voorskrifte asook enige wetlike vereistes ingesluit soos voorgeskryf in die Wet op 
Plaaslike Regering: Munisipale Finansiële Bestuur, 2003 en in besonder Hoofstuk 6 van die 
Wet. 

Die Munisipale Bestuurder mag die pligte, gekoppel aan skuld, soos per paragraaf 5 van hierdie 
beleid delegeer. 

Kontantvloei Beqrotinq 

Ten einde te veseker dat die munisipaliteit voldoende kontant beskikbaar het om te voldoen aan 
die munisipaliteit se verpligtinge aan sy leners, krediteure, statutêre betalings en enige ander 
verpligtinge is dit noodsaaklik om jaarliks , as deel van die begrotingsdokumentasie, ‘n 
kontantvloei raming vir die begrotingsjaar opgedeel per inkomstebron, per maand, op te stel en 
aan die Raad voor te lê. 

Bestuur van Bedryfskapitaal 

Die Munisipale Bestuurder moet alle redelike stappe neem om te verseker dat die munisipaliteit 
maksimum prestasie behaal op sy bates en vir hierdie doel moet die bedryfskapitaal van die 
munisipaliteit so ver moontlik bestuur word tot die maksimum voordeel van die munisipaliteit. 

‘n Aanvaarbare vlak vir die Bedryfskapitaal Reserwe is 2:1 of beter en die Munisipale 
Bestuurder moet alle redelike stappe neem om te verseker dat die vlak gehandhaaf word. Met 
die berekening van hierdie vlak, moet uitstaande debiteure vir ‘n periode van langer as 365 dae 
asook enige onbenutte voorwaardelike skenkings en toewysings afgetrek word vanaf die 
bedryfsbates en verpligtinge en voorraad moet in berekening gebring word teen die laagste van 
koste en netto realiseerbare waarde. Die oefening om te voorsien vir ‘n voldoende vlak van 
bedryfskapitaal moet as deel van die begrotings proses gedoen word ten einde 
ooreenstemmend te begroot. Voorraad vlakke vir eie gebruik, moet so laag as moontlik gehou 
word, krediteure moet binne 30 dae vanaf datum van ontvangs van faktuur of rekeningstaat, 
watter een ookal die laatste is of van toepassing is maar so laat as moontlik betaal word maar 
met inagneming van moontlike afslag en alle stappe. Ooreenstemmend met die Raad se 
Kredietbeheer- en Skuldinvorderings Beleid, moet die nodige stappe geneem word om gelde 
verskuldig aan die munisipaliteit te verhaal. 


Die Munisipale Bestuurder moet, as deel van die kwartaallikse verslagdoening aan die 
Burgemeester binne 10 werksdae na die einde van elke kwartaal, verslag doen oor: 

• Die gekombineerde netto balans van die bank- en beleggingsrekeninge van die 
munisipaliteit, uitgesluit uit enige balanse van onbenutte voorwaardelike skenkings, 
trust gelde gehou ooreenkomstig enige trust aktes, delgingsfonds beleggings gemaak 
ooreenkomstig enige lenings- of ander ooreenkoms met beleggers/leners, ander 
voorwaardelike fondse waarvoor gelde ontvang is ooreenkomstig Artikel 12 van die 
Wet, Skuld Waarborg Reserwe Fondse en ander kontant- gerugsteunde fondse 
waarvoor magtiging vir spandering verkry moet word vanaf ander persone of sfere van 
die Regering. 

• Of die bogenoemde netto balans voldoende is om ‘n betaling van ten minste 2% van 
die bedryfsbegroting van die munisipaliteit te kan maak. 

• Of alle verpligtinge en rekeninge reeds betaal is of betyds betaal kan word vanuit die 
bogenoemde netto balans en netto realiseerbare rekeninge ontvangbaar. 

• Of daar ‘n netto uitvloei van kontant is wat nie in ooreenstemming met die kontantvloei 
begroting is nie. 

• Of al die bogenoemde ‘n finansiële implikasie kan veroorsaak waarop die 
Burgemeester moet reageer ooreenkomstig die bepalings van die Wet. 

Die Burgemeester moet, binne 30 dae vanaf die einde van elke kwartaal, aan die Munisipale 
Raad verslag doen oor die bogenoemde en indien enige finansiële probleem identifiseer word, 
moet die raad onmiddelik in kennis gestel word en ooreenkomstig die voorsienings van die Wet 
opgetree word. 


7. BELEGGINGS 

Bestuur van beleqqinqs 

Die Munisipale Bestuurder is verantwoordelik vir die administrasie van alle beleggings 
prosedures en moet alle redelike stappe neem om te verseker dat beleggings beheer word in 
ooreenstemming met enige oudit voorskrifte asook enige wetlike vereistes ingesluit soos 
voorgeskryf in die Wet op Plaaslike Regering: Munisipale Finansiële Bestuur, 2003 en in 
besonder Artikel 13 van die Wet. 

Die Munisipale Bestuurder mag die pligte, gekoppel aan beleggings, soos per paragraaf 5 van 
hierdie beleid delegeer. 

Ten einde te verseker dat die Munisipale Bestuurder, of enige gedelegeerde persoon in terme 
van paragraaf 5, voldoen aan hierdie beleid in terme van beleggings en om die munisipaliteit 
verder te kapasiteer, mag die Munisipale Bestuurder ‘n Beleggings Bestuurder inkontrakteer wie 
‘n natuurlike persoon of ‘n wetlike entiteit is wat as ‘n portefeulje bestuurder geregistreer is in 
terme van die Finansiële Markte Bestuurs Wet (Wet No. 55 van 1989) en Aandeel Verwisseling 
Beheer Wet (Wet No. 1 van 1985). Die Beleggings Bestuurder moet die Munisipale Bestuurder 
of gedelegeerde amptenare adviseer oor beleggings en mag beleggings bestuur namens die 
munisipaliteit, onderhewig aan enige voorwaardes en kontroles soos deur die Munisipale 
Bestuurder bepaal. 


Beleqqinq Etiek 

Alle amptenare betrokke by die beleggingsbestuursproses moet optree met getrouheid, 
eerlikheid, integriteit en in die beste belang van die munisipaliteit en moet daarna streef, binne 
die sfeer van invloed van die amptenare, om enige benadeling van beleggings van die 
munisipaliteit te voorkom. 

Geen amptenare betrokke by die beleggingsbestuursproses mag sy of haar posisie of voorregte 
gebruik as, of vertroulike inligting verkry as, amptenare in die proses vir persoonlike voordeel of 
om onregmatige bevoordeling aan ‘n ander persoon nie. 

Geen persoon wat gekontrakteer is deur die munisipaliteit vir die doel van beleggings of geen 
persoon wat kwotasies voorlê, bie of enige ander middel van mededingende voorlegging maak 
mag, of direk of deur ‘n verteenwoordiger of tussenpersoon/skakel ‘n belofte, aanbod of 
skenking maak van enige vergoeding, geskenk bo R 350, borg, lening, beurs, guns of 
gasvryheid nie aan - 

• Enige amptenaar, eggenoot/te of nabye familielid van sodanige amptenaar of 
eggenoot/te; 

• Enige raadslid, eggenoot/te of nabye familielid van sodanige raadslid of eggenoot/te. 

Die Munisipale Bestuurder moet so gou doenlik aan die Burgemeester sowel as die Nasionale 
Tesourie enige beweerde oortreding van die bogenoemde rapporteer en mag ook aanbevelings 
maak of die beweerde oortredende party gelys moet word op die Nasionale Tesourie se 
databasis van persone wat verbied word om enige besigheid met die publieke sektor te doen. 
Enige so ‘n verslag deur die Munisipale Bestuurder moet volledige besonderhede van die 
beweerde oortreding en ‘n skriftelike antwoord vanaf die beweerde oortredende party, asook ‘n 
bewys dat die beweerde oortredende party die aantuigings in skrif ontvang het en ten minste 7 
(sewe) werksdae gegun is om te reageer op die aantuigings, bevat. 

Enige borg wat belowe, geoffer of toegeken is aan die munisipaliteit moet onmiddelik aan die 
Nasional Tesourie openbaar gemaak word. 

Beleqqinqs Doelwitte 

7.3.1 Doelwit 1- Sekuriteit 

Die eerste en vernaamste doelwit vir beleggings is die bewaring en veiligheid van 
die hoofsom belê. Dit is ‘n vereiste van hierdie munisipaliteit dat beleggings slegs 
by instellings, wat ‘n kredietwaardigheidsgradering van A 1 en beter het, belê. 
Enige belegging gemaak moet onmiddelik onttrek word indien ‘n instituut se 
kredietwaardigheidsgradering onder die vlak van A 1 daal. 

7.3.2 Doelwit 2 - Likiditeit 

Die kontantvloei begroting moet gebruik word as ‘n instrument vir die bepaling van 
likiditeits behoeftes. Ander faktore soos die betalings lopies van krediteure, datums 
van salarisse en statutêre betalings en datums vir skuld terugbetalings moet ook in 
berekening gebring word om kontant vereistes te verseker, en gevolglik beleggings 
periodes vas te stel , wat tot so ‘n mate bereken word dat maksimum opbrengs op 
surplus kontant verkry kan word. 

7.3.3 Doelwit 3 - Opbrengs 


Dit is noodsaaklik om te verseker dat optimale opbrengs op die munisipaliteit se 
beleggings verkry word, maar ‘n hoër opbrengs moet nooit die risiko van die 
behoud en veiligheid van die hoofsom belê of die nie-nakoming van kontantvloei 
vereistes verhoog nie. Waar ‘n instelling ‘n skielike verhoging bo die gemiddelde 
markkoerse vir beleggings aanbied, moet die Munisipale Bestuurder bepaal of die 
instelling onder likiditeits- of ander finansiële probleme ondervind, en in sodanige 
geval die beleggings by so instelling so gou doenlik onttrek. 


7.4 Tipes beleqqinqs rekeninqe 

Die volgende kontant gerugsteunde beleggingsrekeninge moet gestig word: 

• Algemene surplus kontant 

• Kapitaal Vervangings Reserwefonds 

• Opgehoopte verlof fonds 

• Trust fondse waar ‘n trust akte bestaan 

• “Toekennings" fondse soos omskryf in Artikel 1 van die Wet op Plaaslike Regering: 
Munisipale Finansiële Bestuur, 2003, maar sluit billike deel toekennings uit 

• Delgingsfondse, indien van toepassing 

• Skuld Waarborg Reserwe Fonds, indien van toepassing 

• Na- aftrede voordele fonds 

• Self - versekering reserwe, indien van toepassing 

• Behuising Onwikkelingsfonds 

Waar ‘n Trust Akte voorskryf hoe die trustgelde belê moet word, sal die voorskrifte in die Trust 
Akte van krag wees. 

Dit is ‘n algemene beginsel, hoe hoër die belegging hoe beter die opbrengs en om hierdie rede 
moet die Munisipale Bestuurder soveel as moontlik kontant toegewys aan die bogenoemde 
fondse kombineer, en dit saam belê. Die opbrengs moet dan toegewys word ooreenkomstig die 
kapitaal van die individuele kontant gerugsteunde fondse, deur die Verslag van Finansiële 
Prestasie. 

7.5 Gemaqtiqde Beleqqinqs 

Beleggings moet gestruktureer word volgens die beste opbrengs beskikbaar en die likiditeits 
behoeftes van die munisipaliteit. Dit kan Opvraagbare Depositos, Vaste Termyn Depositos and 
Versekerings polisse vir die doel van delgingsfondse alleenlik insluit. Delgingsfondse moet 
geskep word vir die doel van enkelbedragbetalings en om te voorsien vir toekomstige 
verpligtinge soos om genoegsame kontant op te bou om in staat te wees om na-aftrede 
voordele volledig te delg. 

7.6 Gekwalifiseerde Instellinqs 

Dit is van kardinale belang dat die beleggings slegs by kredietwaardige instellings, met ‘n 
kredietgradering van A 1 en beter, gemaak word. 

Die volgende beleggings word toegelaat: 

• Sekuriteite uitgereik deur die Nasionale Regering 

• Gelyste korporatiewe verbande met ‘n beleggings gradering van ‘n nasionale of 
internasionale erkende krediet graderings agent 

• Depositos by banke wat geregistreer is in terme van die Bankwet, 1990 (Wet 94 van 
1990) 

• Depositos met die Openbare Beleggingskommissarisse soos beoog deur die Wet op 
die Openbare Beleggingskommissarisse, 1984 (Wet 45 van 1984) 

• Depositos by die Korporasie vir Openbare Depositos soos beoog deur die Wet op die 
Korporasie vir Openbare Depositos, 1984 (Wet 46 van 1984) 

• Bankiers se aksepsertifikate of verhandelbare sertifikate van deposito van banke 
geregistreer in terme van die Bankwet, 1990 (Wet 94 of 1990) 

• Gewaarborgde begiftigings polisse met die doel om ‘n delgingsfonds te vestig 

• Terugkoop ooreenkomste met banke geregistreer in terme van die Bankwet, 1990 
(Wet 94 van 1990) 

• Munisipale effekte uitgereik deur die munisipaliteit 

• Enige ander soos deur die Minister van Finansies goedgekeur 

7.7 B eleqqinqs Diversifikasie 

Sonder om die Munisipale Bestuurder te beperk tot enige spesifieke bedrag of persentasie van 
beleggings, word dit hiermee gevestig dat beleggings gemaak deur die munisipaliteit verdeel 
moet word sover moontlik tussen verskillende instellings, verval datums en tipes, maar niks 
verhoed die Munisipale Bestuurder om meer kontant by een instelling as by ‘n ander instelling te 
belê nie maar met deeglike inagneming van die standaard van sorg en doelwitte soos in die 
beleid uiteengesit. 

7.8 Kompeterende seleksie van aanbiedinqe 

Met die vasstelling waar beleggings gemaak moet word, moet ten minste 3 (drie) geskrewe 
kwotasies verkry word deur die Munisipale Bestuurder vanaf enige van die instellings gelys in 
paragraaf 8.6 hierbo. Die Munisipale Bestuurder mag nie rentekoerse aan ander instellings 
openbaar maak gedurende die kwoterings proses nie. Indien Beleggings Bestuurders gebruik 
maak van tesouriekantore met die doel om kwotasies te verkry, moet die kwotasies, met ‘n 
geskrewe rede waarom ‘n spesifieke instelling gekies was indien die opbrengs laer is as by ‘n 
ander instelling, aan die Munisipale Bestuurder gerig word, wie die redes moet evalueer en 
sodanige instruksies uitreik wat noodsaaklik geag word. 

7.9 Kommissie of Koste 

Geen kommissie vir beleggings gemaak of verwys is betaalbaar aan ‘n amptenaar of raadslid, 
of eggenoot/te, besigheids vennoot of nabye familielid van ‘n amptenaar of raadslid deur ‘n 
instelling of beleggings bestuurder nie. 

Enige kommissie, ander vergoeding of koste betaal aan ‘n beleggings bestuurder deur ‘n 
instelling moet verklaar word aan die munisipaliteit deur die instelling en Beleggings Bestuurder 
deur middel van sertifikate. Enige kwotasie aan die munisipaliteit gegee deur ‘n instelling of 
Beleggings Bestuurder moet netto van koste, belonings of kommissie wees, maar moet ook 
kommissie, belonings of koste aandui wat ten opsigte van die beleggings betaal sal word. 

7.10 Prestasie 

Die Munisipale Bestuurder moet jaarliks meet en raporteer aan die Raad oor die prestasie van 

sy: 


• Beleggings in terme van die gestipuleerde doelwitte van hierdie beleid 

• Beleggings Bestuurders in terme van die gestipuleerde doelwitte van hierdie beleid 

Die meting moet gedoen word deurdat die prestasie op beleggings van omliggende 
munisipaliteite in ag geneem word. 

7.11 Verbode Aktiwiteite 


• Geen beleggings mag gemaak word anders as in die naam van die munisipaliteit nie 

• Geld mag nie geleen word vir die doel van beleggings nie 

• Geen persoon, insluitend amptenare en raadslede, mag inmeng of poog om in te 
meng in die bestuur van beleggings toevertrou aan die Munisipale Bestuurder of 
persone gedelegeer deur die Munisipale Bestuurder nie, ingesluit met die Beleggings 
Bestuurders. 

• Geen beleggings mag gemaak word anders as gedenomineer in Rand nie, en wat 
nie gekoppel is, of geaffekteer word, deur enige wisseling in die waarde van die 
Rand teenoor enige buitelandse betaalmiddel nie. 

7.12 Verslaqdoeninq 

Die Munisipale Bestuurder moet, addisioneel tot die verslagdoening in paragraaf 7.7 hierbo, 
binne 10 werksdae na die einde van elke kwartaal ‘n verslag aan die Burgemeester indien wat 
in detail die beleggings portefeulje van die munisipaliteit soos aan die einde van die vorige 
kwartaal, weergee. 

Die bogenoemde verslag moet ten minste ‘n staat, opgestel in ooreenstemming met algemeen 
aanvaarde munisipale rekeningkundige beginsels, soos aangepas van tyd tot tyd bevat, wat die 
onderstaande weergee: 

• Begin mark waarde van elke belegging vir die kwartaal 

• Toevoegings en veranderings aan die beleggingsportefeulje vir die kwartaal 

• Eind markwaarde van elke belegging vir die kwartaal 

• Volle opgelope rente/opbrengs vir die maand insluitend rente/opbrengs gekapitaliseer 
of uitbetaal 

Die Munisipale Bestuurder, met die maak van beleggings, moet die betrokke instellings herinner 
aan die instelling se wetlike verslagdoeningsverantwoordelikheid in terme van Artikel 13 (3) en 
13 (4) van die Wet op Plaaslike Regering: Munisipale Finansiële Bestuur, 2003 en moet ‘n 

sertifikaat vanaf die instelling verkry dat die instelling sal voldoen aan die Wet. ‘n Enkele 
sertifikaat per instelling vir enige huidige en toekomstige beleggings mag verkry word en moet 
op die munisipaliteit se beleggingsleêr geliaseer word. 


8. HERSIENING VAN DIE BELEID 

Hierdie Kontant Bestuurs- en Beleggings Beleid is die enigste beleid wat heers oor kontant 
bestuur en beleggings in die munisipaliteit. Enige hersiening van hierdie beleid moet deur die 
Munisipale Raad goedgekeur word. 

Die Burgemeester moet enige voorgestelde veranderinge aan hierdie beleid aan die Raad 
voorlê as deel van die jaarlikse hersiening van beleide voorgelê met die begrotings 
dokumentasie. 

Wanneer ookal die Minister van Finansies of die Nasionale Tesourie of die Ouditeur-Generaal 
enige veranderinge aan die beleid vereis deur middel van wetgewing of versoeke moet dit so 
gou doenlik hersien word ooreenkomstig sulke vereistes, wat die volle besonderhede van die 
redes vir die hersiening verskaf. 

